శ్రీ కృష్ణ లీల (1971 సినిమా)

శ్రీ కృష్ణ లీల 1971లో విడుదలైన డబ్బింగ్ సినిమా. ఇదే పేరుతో వెలువడిన హిందీ సినిమా దీనికి మూలం.

నటీనటులు
 సచిన్ - శ్రీకృష్ణుడు
 హీనా - రాధ
 జయశ్రీ గడ్కర్ - యశోద
 సప్రూ -కంసుడు
 మనోహర్ దేశాయ్
 రత్నమాల
 తబస్సుమ్‌
 బాబీ
 రతన్

సాంకేతికనిపుణులు
 నిర్మాత, దర్శకత్వం: హోమీ వాడియా
 మాటలు, పాటలు: ఆరుద్ర
 సంగీతం: బి.గోపాలం
 కూర్పు: బాలు
 ఛాయాగ్రహణం: అనంత వాడేకర్
 కళ: హీరూభాయ్ పటేల్
 నృత్యాలు: సూర్యకుమార్, కిరణ్ కుమార్
 నేపథ్య సంగీతం: ఘంటసాల, జానకి, ఎల్.ఆర్.ఈశ్వరి, వసంత

పాటలు

కథ
చెల్లెలు దేవకీదేవిని ఆమె భర్త వసుదేవునితోబాటు అత్తవారింటికి కంసుడు సాగనంపే సమయంలో దేవకి ఎనిమిదవ కొడుకు కంసునికి మృత్యువు అవుతాడని ఆకాశవాణి హెచ్చరిస్తుంది. భార్యాభర్తల్ని కారాగారంలో పెట్టి తన ప్రాణరక్షణకు ఏర్పాట్లు చేసుకుంటాడు కంసుడు. వారి మొదటి కొడుకును దయతో వదలిపెట్ట దలచినా, నారదుడు ఎనిమిదవ కొడుకు ముందు వెనుకగా ఎప్పుడైనా పుట్టవచ్చని హెచ్చరిస్తాడు. దానితో కంసుడు దేవకికి పుట్టిన ఏడుగురు కొడుకులను వరుసగా చంపివేస్తాడు. ఎనిమిదవ కొడుకును ఆకాశవాణి సూచన ప్రకారం గోకులంలోని నందుని భార్య యశోద పుత్రికతో మారకం చేస్తాడు వసుదేవుడు. దైవాంశతో పుట్టిన ఆ బాలునికి యమునా నది రెండు పాయలుగా చీలి దారిని ఇస్తుంది. ఆ బాలుడే కృష్ణుడు. యశోద పుత్రికగా జన్మించిన యోగమాయ, తనను చంపచూచిన కంసునికి కృష్ణుని ఉనికిని తెలియజేస్తూ మాయమౌతుంది. కంసుని ఆజ్ఞ ప్రకారం గోకులంలోని పురిటి బిడ్డలనందరిని రాక్షసులు చంపసాగారు.  తనను చంపడానికి వచ్చిన రాక్షసుణ్ణి అత్యాశ్చర్యకరంగా చంపి తల్లిదండ్రులకు ఆనందాన్ని కలిగిస్తాడు బాలకృష్ణుడు.

ఎన్నో రకాలైన చిలిపి చేష్టలు చేస్తూ పెరిగి పెద్దవాడైన కృష్ణుడు ఒక సారి రాధను కలిసి ఆమె ప్రేమను చూరగొంటాడు. తనను చంపడానికి వచ్చిన కొంతమంది రాక్షసులను మట్టుపెట్టి గోకులంలో అందరికీ అభిమానపాత్రుడవుతాడు. రాధ భర్త అనయదాసు కంసుని రాజ్యాంగాన్ని బలపరుస్తూ గోకులవాసుల్ని కంసుని అధికారం క్రిందికి తెద్దామని ప్రయత్నించి విఫలుడౌతాడు. దీనికి ప్రతీకారంగా మరికొంతమంది రాక్షసుల్ని గోకులానికి పంపి మళ్ళీ అవమానితుడౌతాడు కంసుడు.

రాధతో సమానంగా తమను గౌరవించడలేదని మొరపెట్టుకున్న గోపికలను  ఊరడించడానికి శరత్‌పౌర్ణిమ నాడు రాసక్రీడలు జరిపి వారిని ఆనందపరుస్తాడు కృష్ణుడు. ధనుర్యాగానికి రమ్మని పిలుపుతో బాటు వచ్చిన అక్రూరుడిని తోడిచ్చి నందుడు, గోకులవాసులు కన్నీళ్ళతో మధురకు సాగనంపుతారు. ముష్ఠికుడు అనే ఆస్థాన మల్లుని అవలీలగా ఓడించి, కంసుని మాయాయుద్ధంలో వధిస్తాడు శ్రీకృష్ణుడు. తల్లిదండ్రులకు ఆనందం కలిగిస్తూ, తన ప్రవర్తనను మార్చుకున్న అనయదాసును క్షమిస్తాడు కృష్ణుడు.

మూలం

డబ్బింగ్ సినిమాలు
పౌరాణిక సినిమాలు